Príloha 

Prehľad aktuálnych negociačných požiadaviek 
za kapitolu 7 – Poľnohospodárstvo

1.	Priznanie a poskytovanie priamych platieb pre nasledujúce plodiny na ornej pôde:
-	obilniny (pšenica spolu, jačmeň, raž, ovos, kukurica na zrno a ostatné obilniny) pestované na ploche 800 000 ha;
-	olejniny (repka, slnečnica, sója) pestované na ploche 185 000 ha;
-	bielkovinové plodiny (hrach, kŕmne strukoviny) pestované na ploche 52 000 ha;
-	ľan pestovaný na ploche 2 000 ha;
Slovenská republika žiada o stanovenie základnej výmery pre plodiny na ornej pôde v celkovej výške 1 039 000 ha podľa článku 2(2) a Prílohy I Nariadenia Rady (ES) č. 1251/1999 v znení neskorších predpisov a určenie priemernej úrody obilnín v celkovej výške 4,99 t.ha-1 podľa článku 3(5) Nariadenia Rady (ES) č. 1251/1999.

2.	Zaradenie niektorých vytypovaných slovenských krajov do prílohy II nariadenia Rady č. 1251/99/ES, ako tradičné pestovateľské oblasti tvrdej pšenice. V prílohe III tohto nariadenia žiada SR stanovenie výmery pre SR vo výške 5.000 ha

3.	Slovenská republika žiada o priznanie produkčnej podpory pre pestovanie určitých strukovín – šošovice (HS kód 0713 40 00) na výmere 1 200 ha, v zmysle Nariadenia Rady (ES) č. 1577/96

4.	Stanovenie objemu výroby úsuškov, pre ktorý bude možné čerpať podporu EÚ podľa nariadenia Rady č. 603/95 o spoločnej organizácii trhu so sušeným krmivom

5.	Stanovenie produkčných kvót bieleho cukru podľa nariadenia Rady č. 2038/99/ES v kvóte A bieleho cukru (190 tis. ton) a kvóte B bieleho cukru (45 tis. ton)

6.	Stanovenie produkčných kvót izoglukózy v kvóte A izoglukózy (50 tis. ton - v sušine) a kvóte B izoglukózy (10 tis. ton - v sušine)

7.	Stanovenie národného garantovaného množstva pre poskytovanie podpory spracovateľom dlhého ľanového vlákna podľa článku 3 (1) nariadenia rady č. 1673/2000 ES z 27.júla 2000 vo výške 800 ton a krátkeho ľanového vlákna podľa článku 3 (2) nariadenia rady č. 1673/2000 ES z 27. júla 2000 vo výške 1 600 ton

8.	Pridelenie kvóty (národného prahu) pre produkty spracované z rajčín zodpovedajúce množstvu 36 000 ton čerstvých rajčín a pre produkty spracované z broskýň zodpovedajúce množstvu 1 100 ton čerstvých broskýň

9.	Zaradenie do zóny “B“ v rámci nariadenia Rady (ES) č. 1493/99, príloha III – vinohradnícke zóny

10.	V rámci nariadenia Rady č. 1493/99  stanovenie plochy vinohradov pre vinárske oblasti v SR na úrovni 22 227 ha

11.	V rámci nariadenia Rady č. 1493/99/ES zahrnúť do legislatívy EÚ, klasifikáciu, resp. označenie vín podľa členenia podľa § 9 a 13 zákona č. 332/96 Z.z. o vinohradníctve a vinárstve

12.	Uznanie Tokajskej oblasti v rámci prístupového procesu SR do EÚ podľa nariadenia Rady č. 1056/96

13.	Zaradenie liehovín vyrábaných v SR, v označení ktorých sú geografické názvy, do nariadenia Rady č. 1576/89/EHS Dodatku II - chránené geografické názvy liehovín

14.	Stanovenie spracovateľskej kvóty vo výške 2 600 ton ročne podľa článku 9 (2) nariadenia Rady č. 2075/92 o spoločnej organizácii trhu so surovým tabakom

15.	Stanovenie, podľa nariadenia Rady č. 3950/92, ročnej kvóty výroby mlieka v objeme 1.200 mil. litrov pre predaj (dodávky) mlieka do spracovateľského priemyslu: 1.140 mil. litrov (95 % národnej kvóty) - kvóta A, a pre priamy predaj (z dvora) 60 mil. litrov (5 % národnej kvóty) - kvóta D

16.	Stanovenie národného limitu  80 000 ks pre hovädzí dobytok “special beef premium“ podľa nariadenia Rady č. 1254/99/ES

17.	Stanovenie národného limitu 50.000 ks pre kravy bez trhovej produkcie mlieka, podľa nariadenia Rady č. 1254/99/ES

18.	SR žiada podľa Nariadenia Rady (ES) č. 1254/99 národný strop prémie za zabitie vo výške 320.000 kusov pre býky, voly, kravy, jalovice a teľatá

19.	Stanovenie národnej kvóty 400.000 ks na bahnice a kozy (370.000 ks na bahnice a 30.000 ks kozy), podľa nariadenia Rady č. 2467/98/ES

20.	Trojročné prechodné obdobie do 31.12.2006 na dosiahnutie úplného zosúladenia s požiadavkami a podmienkami EÚ týkajúcimi sa verejného zdravia pre dve prevádzkárne:
a)	1 integrovanú priemyselnú prevádzkáreň na produkciu a manipuláciu s čerstvým mäsom – bitúnok, rozrábkareň a výrobňa mäsových výrobkov;
b)	1 prevádzkáreň na výrobu produktov rybolovu.

21.	Uznanie územia SR, ako chránenej zóny bez výskytu Erwinia amylovora a Globodera pallida a začlenenie do Prílohy smernice Komisie č. 92/76/EHS ako aj do Prílohy I. B, II. B., III. B. a IV. B. smernice Rady č. 77/93/EHS